Помнік Свабоды (Рыга)

По́мнік Свабо́ды (па-латыску: Brīvības piemineklis) — помнік у сталіцы Латвіі Рызе, усталяваны ў 1935 року ў памяць пра загінулых у барацьбе за незалежнасьць Латвіі. Знаходзіцца ў цэнтры места на бульвары Брывібас (бел. Свабоды). Аўтар помніку — скульптар Карліс Зале. Помнік уяўляе сабой вэртыкальную стэлу вышынёю 42 мэтры, выкананую з шэрага і чырвонага граніту, травэртыну, бэтону і медзі. Ля аснаваньня разьмешчаныя скульптуры і барэльефы, якія прадстаўляюць сабой розныя старонкі гісторыі краіны. На вяршыні стаіць сама Свабода ў выглядзе жанчыны з трыма зоркамі — сымбалем трох правінцый Латвіі — Курляндыі, Ліфляндыі і Латгаліі. На фасадзе высечаны надпіс «Tēvzemei un Brīvībai» — «Айчыне і Свабодзе». Помнік быў збудаваны на народныя ахвяраваньні, ягонае адкрыцьцё адбылося 18 лістапада 1935. Пасьля далучэньня Латвіі да СССР у 1940 помнік хацелі зьнесьці, але дзякуючы ўмяшаньню знакамітага скульптара Веры Мухінай ён быў захаваны. Крыніцы Вонкавыя спасылкі Гісторыя помніку (рас.) Кінахроніка адкрыцьця помніку на YouTube